**8 – ODGOVOR** Ljubljana, dne 12. 10. 2020

Po javnem naročilu št. JPE-SIR- 312/19 smo prejeli naslednja vprašanja, na katera vam v nadaljevanju posredujemo odgovore:

**SKLOP VPRAŠANJ, Datum prejema: 06.10.2020   09:46**

VPRAŠANJE 1 - POGODBA  
  
Spoštovani,  
V prilogi 6 VZOREC POGODBE predmetne razpisne dokumentacije ste v 6.členu NAČIN OBRAČUNAVANJA IN PLAČEVANJA OPRAVLJENIH DEL navedli, da bo Naročnik izvajalcu, kot zavarovanje naročila, v roku trideset (30) koledarskih dni po prejemu zahtevka za plačilo predplačila in Garancije za vrnitev predplačila plačal avans v višini 10 % (deset odstotkov) pogodbene vrednosti z DDV kot brezobrestno posojilo za dobavo in postavitev kogeneracijskega postrojenja (package) na končno lokacijo v kotlovnici 2.  
  
Tuji dobavitelji kogeneracijskega postrojenja zahtevajo skoraj 100% predplačilo. V luči optimizacije stroškov ponudbe vas prosimo, da izvajalcu omogočite predplačilo v višjem znesku (30%) pod pogoji navedenega člena.

Odgovor:

Naročnik bo v fazi pogajanj ponudil 25% avans, kot opcijo pri doseganju ugodnejše ponudbene cene.  
  
VPRAŠANJE 2 - POGODBA  
Spoštovani,  
V prilogi 6 VZOREC POGODBE predmetne razpisne dokumentacije ste v 15.členu FINANČNA ZAVAROVANJA navedli, da se Izvajalec se obvezuje, da bo najkasneje v roku 15 (petnajstih) dni od sklenitve te pogodbe, predložil naročniku Garancijo za vrnitev predplačila v višini 10 % (deset odstotkov) pogodbene vrednosti z DDV z dobo veljavnosti 350 dni od datuma podpisa pogodbe. Garancijo mora izdati banka s sedežem v Republiki Sloveniji v slovenskem jeziku skladno z vzorcem iz razpisne dokumentacije.  
  
Navedeni časovni okvir za tovrstne garancije je prekratek. Prosimo Naročnika, da predmetni rok podaljša na vsaj 30 dni.

ODGOVOR:

Naročnik  je preveril časovne okvire izdaje bančnih garancij in  ni identificiral razloga za spremembo pogoja.  
  
VPRAŠANJE 3 - POGODBA  
Spoštovani,  
V prilogi 6 VZOREC POGODBE predmetne razpisne dokumentacije ste v 17.členu FINANČNA ZAVAROVANJA navedli, da se izvajalec obvezuje, da bo najkasneje v roku 15 (petnajstih) dni po podpisu Zapisnika o končnem prevzemu pogodbenih del naročniku predložil bančno garancijo ali kavcijsko zavarovanje pri zavarovalnici za odpravo napak v garancijskem roku (skladno z vzorcem iz razpisne dokumentacije), v višini 5 % (pet odstotkov) pogodbene vrednosti v EUR z DDV z veljavnostjo za:   
- tehnološki del in dobavljeno opremo 2 (dve) leti in 30 (trideset) dni od datuma podpisa zapisnika o končnem prevzemu pogodbenih del (sklop del: 4,5,13),  
- tlačne dele kotlov, dimne kanale, zbiralnike, parovode, vročevode, armaturo 3 (tri) leta in 30 (trideset) dni od datuma podpisa zapisnika o končnem prevzemu pogodbenih del (sklop del: 6,7,8,9,10,11,12),  
- gradbena dela 10 (deset) let in 30 (trideset) dni od datuma podpisa zapisnika o končnem prevzemu pogodbenih del (sklop del: 3).   
  
Predlagamo, da naročnik spremeni garancijsko dobo za vso opremo na 12 mesecev od datuma podpisa zapisnika o končnem prevzemu pogodbenih del oziroma 18 mesecev od dobave na gradbišče oziroma skladno za garancijskimi roki posameznih proizvajalcev, če so le-ti daljši.   
  
S tem se ponudba ne obremenjuje z dodatnimi stroški podaljšanih garancij proizvajalcev večjih komponent predmetnega razpisa.

ODGOVOR:

Garancijske dobe so različne, zato tudi navedeni pogoj. Naročnik pogoja ne bo spreminjal.  
  
  
Vprašanje velja enako za 39. člen GARANCIJSKA DOBA.

ODGOVOR:

Garancijske dobe so različne glede na vrsto materiala. Naročnik pogoja ne bo spreminjal.  
  
VPRAŠANJE 4 - POGODBA  
Spoštovani,  
V prilogi 6 VZOREC POGODBE predmetne razpisne dokumentacije ste v 22.členu POGODBENA KAZEN navedli tudi, da se za nedoseganje ponudbene vrednosti MEV se obračuna pogodbena kazen v višini 3 % (treh odstotkov) pogodbene vrednosti za vsakih 5 mg/Nm3 odstopanja vrednosti emisij NOx od ponudbene vrednosti.  
Navedeni pogoj je izjemno visoko penaliziran in nima omejitve, kar je za dobavitelje predmetne opreme nesprejemljivo. Prosimo Naročnika, da zniža % pogodbene kazni, jo omeji na vrednost pozicije 5 4.člena predmetne pogodbe ter določi maksimalno pogodbeno kazen.  
  
Nadalje v tem členu Naročnik navaja, da se za nedoseganje v ponudbi zagotovljenega izkoristka, se obračuna pogodbena kazen v višini 2% (dveh odstotkov) za vsakih 0,2 % (nič celih dva odstotka) nedoseganja v ponudbi zagotovljenega izkoristka. Prosimo Naročnika, da zniža % pogodbene kazni, jo omeji na vrednost pozicije 5 4.člena predmetne pogodbe ter določi maksimalno pogodbeno kazen.  
Nadalje v tem členu Naročnik navaja, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Prosimo Naročnika, da določi maksimalno pogodbeno kazen.  
  
Hkrati prosimo Naročnika, da omeji vrednost vseh pogodbenih kazni skupaj na maksimalno 10% celotne pogodbene vrednosti. S tem bo drastično znižal stroške na ponudbi.

ODGOVOR:

Namen naročnika je preprečiti izkazovanje boljših karakteristik ponujene naprav in z neresničnimi podatki pridobivanja dodatnih točk pri ocenjevanju ponudbe. Zato pogodbeno kazen za nedoseganje meril pri ocenjevanju ponudbe ne bo znižal.

VPRAŠANJE 5 - POGODBA  
Spoštovani,  
V prilogi 6 VZOREC POGODBE predmetne razpisne dokumentacije ste v 2. in 3. odstavku 40.člena GARANCIJSKA DOBA navedli:  
Če napake ni možno odpraviti v roku 10 (desetih) koledarskih dni od prejema pisnega obvestila o napaki, mora izvajalec dati ekvivalentni del opreme naročniku brezplačno v uporabo, vendar največ za 45 (petinštirideset) koledarskih dni.  
Če okvara ni odpravljena v roku 45 (petinštiridesetih) koledarskih dni ali če se enaka oziroma podobna napaka ponovi trikrat, se izvajalec zaveže pokvarjeno opremo zamenjati z novo, ki ima primerljive ali boljše lastnosti.  
Prosimo Naročnika, da za obema odstavkoma doda tekst: razen v primeru večjih havarij, kjer se postopa skladno z dogovorom s proizvajalcem.  
Naročniku predlagamo, da se brišejo 5. 6. in 7. odstavek istega člena, saj so popolnoma nesprejemljivi za proizvajalce in lahko pomenijo, da ne bodo oddali ponudbe na predmetnem javnem razpisu.

ODGOVOR:

Zahteve 2. in 3. odstavka 40. člena gradbene pogodbe se nanašajo na vso periferno opremo postrojenja. Zahteva ne velja za sklop znotraj kontejnerja plinske turbine in generatorja (package). Izpolnitev pogoja na periferni opremi za ponudnika, ki se izkazuje z zahtevanimi referencami, ne predstavlja nesorazmerne zahteve s predmetom naročila.

VPRAŠANJE 6  
V tč. 2.6. Finančna zavarovanja predmetne razpisne dokumentacije ste zapisali, da mora biti veljavnost finančnega zavarovanja za dobro izvedbo pogodbenih obveznosti še 120 koledarskih dni po poteku roka za izvedbo pogodbenih del. Prosimo naročnika, da spremeni veljavnost na 30 koledarskih dni po poteku roka za izvedbo pogodbenih del, skladno z običajno prakso sklepanja tovrstnih finančnih zavarovanj.  
  
ODGOVOR:

Zahteva po veljavnosti finančnega zavarovanja 120 dni po preteku roka za izvedbo pogodbenih del je posledica predvidevanja o  trajanju priprave dokumentacije in upravnega postopka pridobivanja uporabnega dovoljenja v Republiko Sloveniji. Po pridobitvi uporabnega dovoljenja, izvedbi prevzema izvedenih del s strani naročnika in predložitvi bančne garancije za odpravo napak v garancijski dobi s strani ponudnika, bo bančni garanciji za dobro izvedbo del avtomatično prenehala veljavnost. Na trajanje bančne garancije za dobro izvedbo del po preteku pogodbenega roka ima vpliv ponudnik in to lahko ustrezno ovrednoti v ponudbeni vrednosti.

**VPRAŠANJE, Datum prejema: 06.10.2020   08:25**

V vašem odgovoru 6 z dne 25.9.2020 ste zapisali:  
Naročnik spreminja referenčni pogoj iz točke 3.2.3.1 REFERENCE, točka a) in sicer tako, da se črta besedilo prvega odstavka in je novo besedilo naslednje:  
3.2.3.1 REFERENCE  
a)  
Kandidat mora izkazati, da je v obdobju od leta 2014 do oddaje prijave v skladu s pogodbenimi določili, na območju EU uspešno izvedel dobavo, montažo in zagon treh (3) paketnih postrojenj za soproizvodnjo toplotne in električne energije (naprava z visokim izkoristkom) na osnovi tehnologije s plinsko turbino in močjo agregata med 4 in 15 MW električne moči na sponkah generatorja.  
V obsegu dobave, montaže in zagona na referenčnih objektih po posamezni pogodbi mora biti:  
- kontejner s plinsko turbino in generatorjem - na vseh treh postrojenjih  
- kompresor zemeljskega plina na vsaj dveh postrojenjih skupaj s kontejnerjem s plinsko turbino in generatorjem referenčne izvedbe iz prve alineje  
- parni kotel na vsaj enem postrojenju skupaj s kontejnerjem s plinsko turbino in generatorjem referenčne izvedbe iz prve alineje  
- dimnik na vsaj dveh postrojenih skupaj s kontejnerjem s plinsko turbino in generatorjem referenčne izvedbe iz prve alineje  
- napajalni rezervoar na vsaj enem postrojenju skupaj s kontejnerjem s plinsko turbino in generatorjem referenčne izvedbe iz prve alineje  
vključno s cevnimi povezavami, elektro instalacijami, avtomatiko in krmiljenjem celotnega postrojenja.  
V prilogi odgovora naročnik objavlja nov obrazec SEZNAM REFEERENC točka a) SPTE postrojenje in POTRDILO REFERENCE.  
  
Prosimo vas, da upoštevate tudi reference, ki obsegajo kompresor zemeljskega plina na vsaj enem postrojenju skupaj s kontejnerjem s plinsko turbino in generatorjem ali regulacijsko postajo za znižanje tlaka zemeljskega plina, ki ga zahteva delovanje plinske turbine. Bistvo zahtevane reference je uspešno izvedena dobava, montaža in zagon treh (3) paketnih postrojenj za soproizvodnjo toplotne in električne energije ne glede na vhodni tlak zemeljskega plina pred regulacijsko progo zemeljskega plina pri vstopu v turbino.

ODGOVOR:

Naročnik je že znižal referenčne zahteve. Dodatno znižanje referenčnih zahtev ni upravičeno, zato  naročnik predloga ne more  upoštevati.

**SKLOP VPRAŠANJ, Datum prejema: 06.10.2020   08:12**

Na strani 19 pod IZKORISTEK (10 točk) pod točko 4. Merilo za izbiro ponudnika v dokumentaciji jpe-sir-312-19\_razpisna\_dokumentacija navajate: Minimalno zahtevani neto izkoristek proizvodnje električne energije pri 100% obremenitvi je 32,4%.  
Da se lahko primerja izkoristek proizvodnje električne energije različnih dobaviteljev je potrebno imeti enake izhodiščne parametre za vse dobavitelje. Osnova za izhodišča pa je potrjen sklep v dokumentu 20191010\_odlocba\_o\_podpori\_obnova\_spte\_v\_tos, ki navaja maksimalno nazivno električno moč 7,56 MW. Zato predlagamo, da se neto izkoristek proizvodnje električne energije meri na naslednjih parametrih:  
Neto proizvodnja električne energije ne sme presegati 7,56 MW  
Nadmorska višina lokacije: 304m  
Povprečna srednja letna temperatura zraka : 11C  
Relativna vlažnost zraka: 60%

ODGOVOR:

Postrojenje SPTE TOŠ mora dosegati tehnične karakteristike pri pogojih:

- Nadmorska višina lokacije: +304 m  
**- Povprečna srednja letna temperatura zraka: 15 °C**  
- Relativna vlažnost zraka: 60%

##### VPRAŠANJE, Datum prejema: 6. 10. 2020, 7:06

V razpisni dokumentaciji (6. Vzorec pogodbe) je zahtevano, da izvajalec pred zaključkom del predloži SIQ Certifikat skladnosti elaborata eksplozijske ogroženosti z oceno tveganja in vgraditve Ex opreme za celotno postrojenje in kotlovnico 2 kot celoto.  
Od izvajalca se ne more zahtevati pridobitev navedenega certifikata za elaborat, opremo in dela če le ta niso v njegovi domeni in kot predmet ne sodijo v obseg po tem razpisu. To zahtevo razumemo predvsem kot dejstvo, da naročnik želi urediti in pridobiti navedeni certifikat za celotno kotlovnico 2, tudi za obseg izven obsega predmetnega razpisa, za ponudnika neznano zatečeno stanje.  
Ponudnik predlaga spremembo vzorca pogodbe tako, da pridobi Certifikat skladnosti elaborata eksplozijske ogroženosti z oceno tveganja in vgraditve Ex opreme le za dela, ki so predmet tega razpisa.

Odgovor:

V ponudbeno vrednost mora biti vključeno pridobivanje EX certifikata za celotno kotlovnico 2.

##### VPRAŠANJE, Datum prejema: 6. 10. 2020, 7.03**neodgovorjeno**

V razpisni dokumentaciji (6. Vzorec pogodbe) je zahtevano, da izvajalec pridobi uporabno dovoljenje.  
Na podlagi 1. In 6. Odstavka 68. Člena GZ uporabno dovoljenje pridobi investitor, pri čemer se investitorjevi zahtevi za izdajo priložijo izjave projektanta in izvajalca o skladnosti dokončanih del z gradbenim dovoljenjem, dokazilo o zanesljivosti objekta in morebitne druge izjave.  
Ponudnik zato predlaga spremembo vzorca pogodbe tako, da je pridobitev uporabnega dovoljenja obveznost Naročnika, obveznost Izvajalca pa predložitev vseh potrebnih izjav, ki so po zakonu obvezna priloga zahteve za izdajo uporabnega dovoljenja in v domeni Izvajalca.

Odgovor:

Naročnik ne bo spreminjal razpisnih pogojev.

**VPRAŠANJE, Datum prejema: 6. 10. 2020, 6.11**

V razpisni dokumentaciji (6. Vzorec pogodbe) je v tč. IV navedeno, da so sestavni del pogodbe tudi Zahteve za avtomatizacijo in informatizacijo (računalniško podprto vodenje in nadzor) sistemov in naprav v JP Energetika Ljubljana, vključno z Uporabniškimi zahtevami.  
Prosimo da dokument objavite v sklopu razpisne dokumentacije, da se lahko ponudniki seznanimo z zahtevami.

Odgovor:

Zahteve za avtomatizacijo so objavljene

**VPRAŠANJE, Datum prejema: 6. 10. 2020, 6.08**

Glede na dejstvo, da mora izvajalec po zaključku del izdelati študijo požarne varnosti izvedenih ukrepov za dokončan objekt, prosimo naročnika, da razmeji odgovornost iz ukrepov študije za segmente obstoječega stanja, ki niso predmet tega javnega naročila. Izvajalec ne more odgovarjati za zahtevane ukrepe študije za dele obstoječega objekta, niti se teh del ne da vnaprej predvideti ter finančno ovrednotiti.

Odgovor:

Za obstoječe stanje ima naročnik že izdelane študije požarne varnosti in pridobljen izkaz požarne varnosti. Ponudnik mora v skupni študiji upoštevati obstoječe in novo stanje kot celoto.

**SKLOP VPRAŠANJ, prejetih dne 6. 10. 2020, 2:17**  
**1. VPRAŠANJE**  
  
2. člen vzorca pogodbe določa, da mora biti gradnja SPTE izvedena v skladu z PGD št 591/13-0 junij 2014/junij 2014, IEM Inženiring d.o.o., ter tudi analizo tveganja za onesnaženje vodnega telesa podzemne vode št.203313-dn, 20.3.2013, E-net okolje d.o.o.  
  
Ali dela po pogodbi zajemajo tudi sanacijo tal oz. morebitnega onesnaženja ter ravnanje z nevarnimi snovmi?

Odgovor: Ne.  
  
Ali se bo PGD dokumentacija obravnavala kot informacija, na katero se lahko izvajalec zanese (»rely-upon information«)?

Odgovor: Da.  
  
  
**2. VPRAŠANJE**  
  
v 3. členu vzorca pogodbe je določeno, da izvajalec potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na pogodbene cene ali razčlenitev pogodbenih cen, ali na njegove pravice in obveznosti po tej pogodbi. Izvajalec se izrecno odpoveduje vsem zahtevkom do naročnika, ki bi izvirali iz njegove morebitne neseznanjenosti s pogoji po tej pogodbi. Izvajalec izjavlja, da so mu razumljivi in jasni pogoji in okoliščine za pravilno izvedbo pogodbenih obveznosti.  
  
Menimo, da bi moral biti prvi odstavek tega člena v izogib napačnemu razumevanju glede pravic in obveznosti zapisan na sledeč način: »Izvajalec potrjuje, da je pridobil vse podatke, ki se nanašajo na predmet pogodbe«  
  
Zaradi jasnosti bi moralo biti v tem členu tudi jasno navedeno, da predstavljajo vsi že obstoječi pogoji na gradbišču, kot so:   
a) predhodna onesnaženost in nevarne snovi na gradbišču,   
b) geotehnične in podzemne lastnosti, ki jih skrben izvajalec na podlagi napravljenih poročil in/ali obiska gradbišča ne bi mogel razumno predvideti,   
c) razglas vojnega stanja,  
d) arheološke najdbe,  
e) nepredvidljvi pogoji, ki jih ustvari človek,  
tveganje naročnika ter da v primeru, da je izvajalec v primeru nastopa katere od zgoraj naštetih okoliščin, ki mu povzroči dodatne stroške in/ali časovno zamudo pri izvedbi, upravičen do pravične prilagoditve pogodbene cene in/ali podaljšanje roka za izvedbo.   
  
Dodatno, ta člen bi moral predvideti tudi postopek oz. ureditev za primer, če se na gradbišču najdejo kakšni nevarni materiali ali snovi (obveščanje, obveznosti strank, vpliv na časovni razpored).

Odgovor:

Glede na to, da se gradi nova SPTE na mestu obstoječe SPTE je pogodbeno določilo jasno in ga naročnik ne bo spreminjal.

**3. VPRAŠANJE**  
  
v 4. členu vzorca pogodbe se izvajalec zavezuje, da bo pogodbena dela izvedel za fiksno/nespremenljivo ceno, določeno v tem členu, po pogodbeni klavzuli »ključ v roke«, kar pomeni, da bo izvedel vsa dela, ki so potrebna za uspešno dokončanje pogodbenih del, navedenih v 2. členu te pogodbe, in s katerimi bo zagotovil, da bo ob izteku pogodbenega roka in za nespremenjeno skupno pogodbeno vrednost naročniku izročil pogodbena dela.  
  
Pogodbena klavzula »ključ v roke« pomeni, da vsebuje dogovorjena pogodbena vrednost tudi vrednost vseh nepredvidenih dodatnih in več del.   
  
Pogodbena vrednost se lahko spremeni v primeru naročila dodatnih del, vendar samo za vrednost dodatno naročenih del (dodatno naročena dela po tej pogodbi so tista dela, ki niso bila dogovorjena s to pogodbo in niso nujna za izpolnitev pogodbe, naročnik pa zahteva, da se izvedejo).  
  
Predlagamo, da se v določbi prvega ostavka zgoraj doda dostavek da navedeno velja »skladno z določbami pogodbe (subject to the provisions of the Contract)«.  
  
Pogodba prav tako ne vsebuje osnovnih razlogov, ki upravičujejo spremembo cene, kot so:   
a) dostop do gradbišča,   
b) zamude v zvezi z licenciranjem,   
c) zamude zaradi sodelovanja z drugimi podizvajalci naročnika, ki jih ni mogoče razumno predvideti,   
d) nevarne snovi, neobstoječa obstoječa omrežja, podzemna tveganja,   
e) naročnikov nalog za zadržanje del,   
f) morebitne zamude zaradi naročnika, vključno s pojavom katerega koli naročnikovega tveganja (glej v povezavi z vprašanjem št. 24),   
g) sprememba zakonodaje, ki vpliva na projekt,  
h) dodatna dela.  
  
Predlagamo, da se ti razlogi zapišejo v pogodbo.

Odgovor:

Pogodbeno določilo je jasno in ga naročnik ne bo spreminjal. Navedene razloge za spremembo cene pod točkami a,b,c,obvladuje ponudnik in tega tveganja ne more prenašati na naročnika. V primerih pod točkami d, e,f,g in h (samo za dodatno naročena nepredvidena dela) razumljivo ne zapadejo pod klavzulo o fiksnosti cene.   
  
  
**4. VPRAŠANJE**   
  
člen 7 osnutka pogodbe določa, da po tej pogodbi velja prepoved odstopa oziroma cesije denarnih terjatev, ki izvirajo iz predmetne pogodbe, drugim pravnim ali fizičnim osebam, razen bankam.  
  
Predlagamo, da se ta določba spremeni tako, da bo določeno tudi, da v primeru, če se denarni zahtevek nanaša na zneske pogodbene kazni in/ali drugim kaznim po tej pogodbi, je odstop dovoljen, če so ti zneski nesporni ali v primeru, da so ti zneski dokončno določeni v skladu s postopkom reševanja sporov po pogodbi.

Odgovor:

Naročnik tega člena pogodbe ne bo spreminjal.  
  
  
**5. VPRAŠANJE**   
  
v 9. členu vzorca je med obveznostmi izvajalca našteto naslednje:   
- naročniku pred zaključkom del predloži SIQ Certifikat skladnosti elaborata eksplozijske ogroženosti z oceno tveganja in vgraditve Ex opreme za celotno postrojenje in kotlovnico 2 kot celoto,  
- v 5 (petih) dneh od zaključka gradnje naročniku predložiti Dokazilo o zanesljivosti objekta za vsa dela, katerih izvedba je predmet te pogodbe,  
- izvesti šolanje delavcev naročnika za obratovanje in vzdrževanje vseh naprav novozgrajenega postrojenja SPTE,  
- doseči z novim postrojenjem SPTE zahtevane karakteristike parametrov, navedene v razpisni dokumentaciji,  
- po pooblastilu naročnika, po zaključku gradnje pridobiti uporabno dovoljenje.  
  
Prosimo odgovorite na naslednji vprašanji:   
- Kakšno dokazilo o zanesljivosti objekta glede vseh del mora izvajalec predložiti naročniku?  
- Katere (točno) so zahtevane karakteristike parametrov? Predlagamo, da so minimalne vrednosti določene v pogodbi.

Odgovor:

Dokazilo o zanesljivosti objekta po Gradbenem zakonu je dokumentacija, ki je sestavni del vloge za pridobitev uporabnega dovoljenja.

Zahtevani parametri so navedeni v RD in so: v ponudbi zagotovljene tehnične karakteristike naprave in vrednosti emisij v okolje.  
  
  
**6. VPRAŠANJE**   
  
v 11. členu vzorca pogodbe je določeno, da vpeljava izvajalca v delo pomeni izpolnitev tistih obveznosti naročnika, brez katerih začetek izvajanja del dejansko ni mogoč ali pravno dovoljen. Naročnik bo izvajalca vpeljal v delo v dveh delih.  
  
Predlagamo, da se v pogodbo doda določba, ki bo jasno določala pravice in obveznosti strank za primer, da se vpeljava izvajalca v delo ne zgodi v dogovorjenem roku od sklenitve/učinkovanja pogodbe ter način, kako naj potem pogodbeni stranki postopata.

Odgovor:

Instrument uvedbe v delo je standarden postopek gradnje in ga ponudnikom, ki z referencami izkazujejo usposobljenost pri izvedbi enakih ali podobnih gradenj, na podlagi že izvedenih gradenj, ni potrebno posebej popisovati.  
  
  
**7. VPRAŠANJE**   
  
v 15. členu vzorca pogodbe se izvajalec zavezuje, da bo najkasneje v roku 15 (petnajstih) dni od sklenitve te pogodbe, predložil naročniku Garancijo za vrnitev predplačila v višini 10 % (deset odstotkov) pogodbene vrednosti z DDV z dobo veljavnosti 350 dni od datuma podpisa pogodbe.  
  
Predlagamo, da se spremeni obdobje veljavnosti te garancije in sicer, da se v garancijo zapiše besedilo, da ima garancija dobo veljavnosti »350 dni od datuma podpisa pogodbe oz. do vrnitve predplačila, karkoli nastopi prej«.

Odgovor:

Naročnik ne bo spreminjal 15. člena vzorca pogodbe.  
  
  
**8. VPRAŠANJE**  
  
16. člen vzorca pogodbe določa, da se Izvajalec obvezuje, da bo najkasneje v roku 15 (petnajstih) dni od sklenitve te pogodbe, predložil naročniku bančno garancijo ali kavcijsko zavarovanje pri zavarovalnici za zavarovanje dobre izvedbe pogodbenih obveznosti (skladno z vzorcem iz razpisne dokumentacije), v višini pet (5) % pogodbene vrednosti z DDV in z veljavnostjo še 120 (stodvajset) koledarskih dni po preteku roka za izvedbo pogodbenih del. Predložitev finančnega zavarovanja za dobro izvedbo pogodbenih obveznosti je pogoj za veljavnost pogodbe, v nasprotnem primeru se šteje, da pogodba ni bila nikoli sklenjena.  
  
V kolikor izvajalec ne bo izpolnjeval svojih pogodbenih obveznosti, bo naročnik unovčil finančno zavarovanje za zavarovanje dobre izvedbe pogodbenih obveznosti in odstopil od pogodbe, brez kakršnekoli obveznosti do izvajalca. Naročnik bo pred unovčenjem finančnega zavarovanja za zavarovanje dobre izvedbe pogodbenih obveznosti izvajalca pisno pozval k izpolnitvi pogodbenih obveznosti in mu določil rok za izpolnitev.  
  
V primeru, da naročnik delno unovči finančno zavarovanje za zavarovanje dobre izvedbe pogodbenih obveznosti, mora izvajalec nemudoma dostaviti novo finančno zavarovanje za zavarovanje dobre izvedbe pogodbenih obveznosti.  
  
Prosimo, da pojasnite pomen zadnje povedi drugega odstavka 16. člena vzorca pogodbe (»Naročnik bo pred unovčenjem finančnega zavarovanja za zavarovanje dobre izvedbe pogodbenih obveznosti izvajalca pisno pozval k izpolnitvi pogodbenih obveznosti in mu določil rok za izpolnitev.«)  
  
Predlagamo, da se določi, da se to finančno zavarovanje za zavarovanje dobre izvedbe pogodbenih obveznosti predloži v medsebojno dogovorjenem roku od datuma podpisa ali sklenitve pogodbe, kot odloži pogoj (condition precedent) pred datumom začetka (commencement date).  
  
Dodatno tudi menimo, da bi moralo finančno zavarovanje za zavarovanje dobre izvedbe pogodbenih obveznosti veljati do njegove zamenjave s finančnim zavarovanjem za odpravo napak iz 17. člena vzorca pogodbe.  
  
In končno, z namenom obveščenosti pogodbenih strank menimo, da bi moral naročnik izvajalca in institucijo, ki je to garancijo izdala, najmanj 30 dni pred nameravano unovčitvijo zavarovanja obvestiti o tej nameri ter podati kratek opis dejstev in razlogov za unovčitev.  
  
Odgovor:

Naročnik bo bančno garancijo za dobro izvedbo pogodbene obveznosti unovčil potem, ko izvajalec kljub pozivu k odpravi pomanjkljivosti , le te ne bo odpravil v, s strani naročnika določenem roku. Rok glede predložitve bančne garancije je določen pravilno. Bančna garancija za dobro izvedbo pogodbene obveznosti je veljavna še 120 dni po preteku pogodbenega roka. S predložitvijo bančne garancije za odpravo napak v garancijski dobi se prekine veljavnost bančne garancije za dobro izvedbo del.

**VPRAŠANJE št. 9**  
v skladu s 17. členom vzorca pogodbe bo Izvajalec najkasneje v roku 15 (petnajstih) dni po podpisu Zapisnika o končnem prevzemu pogodbenih del naročniku predložil bančno garancijo ali kavcijsko zavarovanje pri zavarovalnici za odpravo napak v garancijskem roku (skladno z vzorcem iz razpisne dokumentacije), v višini 5 % (pet odstotkov) pogodbene vrednosti v EUR z DDV, z različnimi obdobji veljavnosti.  
  
Iz vzorca pogodbe ni jasno, kakšno je obdobje veljavnosti te bančne garancije. Prosimo pojasnite ter različna obdobja veljavnosti izrecno zapišite v vzorec pogodbe.   
  
Odgovor:

Veljavnost bančne garancije za odpravo napak v garancijski dobi je garancijska doba iz 17. člena + 30 dni.

**VPRAŠANJE št. 10**   
  
19. in 20. člen vzorca pogodbe določata naslednje:   
- Izvajalec mora imeti obvezno zavarovano odgovornost za škodo po določilih zakona, ki ureja gradnjo in zakona, ki ureja arhitekturno in inženirsko dejavnost, za ves čas veljavnosti te pogodbe. Zavarovalni polici morata biti priloženi k tej pogodbi.   
- Izvajalec mora v roku 28 (osemindvajsetih) dni po sklenitvi pogodbe naročniku predložiti polico za gradbeno zavarovanje pogodbenih del v pogodbeni vrednosti za zavarovanje temeljnih gradbenih nevarnosti (požar, strela, eksplozija, vihar, toča, padec letala, izliva vode, mraza, ledu, snega, dežja, gradbene nezgode, nespretnosti, malomarnosti, naklepa in vlomske tatvine) ter za zavarovanje odgovornosti izvajalca del, do višine 1.000.000,00 EUR in s kritjem za čiste premoženjske škode do višine 500.000,00 EUR.  
  
Predlagamo, da natančen obseg kritja po zavarovalnih policah priložite k osnutku pogodbe.

Odgovor:

Pogodbeno določilo je jasno in ga naročnik ne bo dopolnjeval.  
  
  
**VPRAŠANJE št. 11**   
  
21. člen vzorca pogodbe določa, da se Izvajalec obvezuje pričeti z izvajanjem s to pogodbo prevzetih del takoj po sklenitvi pogodbe in vpeljavi izvajalca v delo, skladno z 12. členom pogodbe, ter jih dokončati, vključno s pridobitvijo uporabnega dovoljenja, v roku 450 (štiristo petdeset) koledarskih dni od datuma sklenitve pogodbe.  
  
Izvajalec je dolžan v roku 120 (stodvajset) dni po sklenitvi pogodbe naročniku v potrditev predložiti PZI, izdelan skladno s predpisom, ki ureja podrobnejšo vsebino dokumentacije in obrazce povezane z graditvijo objektov.  
  
Rok za izvedbo del se lahko podaljša le v primeru izrednih dogodkov oziroma okoliščin, ki vplivajo na izvedbo pogodbenih del in ki jih ni bilo mogoče predvideti ob sklenitvi pogodbe oziroma določitvi obsega del oziroma jih ni povzročil izvajalec. Glede na predmet pogodbe in lokacijo gradnje, med izredne okoliščine ne spadajo neugodne vremenske razmere. Podaljšanje roka je možno le s predhodnim pisnim soglasjem naročnika. Pogodbeni stranki se pisno dogovorita o podaljšanju roka za izvedbo del in skleneta aneks k tej pogodbi.  
  
Z namenom omogočanja začetka gradnje predlagamo, da se določijo odložni pogoji za datum začetka (glejte člen 11 vzorca pogodbe glede vpeljave izvajalca v delo), kot na primer naslednji odložni pogoji: predplačilo, učinkovitost zavarovanj, dostop do gradbišča Tako bi se izvajalec zavezal, da bo začel z deli po tej pogodbi takoj po izpolnitvi teh odložnih pogojev.  
  
Prav tako predlagamo, da se v pogodbo izrecno zapišejo nekateri osnovni razlogi za podaljšanje roka za izvedbo, kot so:   
a) dostop do gradbišča,   
b) zamude v zvezi z licenciranjem,   
c) zamude zaradi sodelovanja z drugimi podizvajalci naročnika, ki jih ni mogoče razumno predvideti,   
d) nevarne snovi, neobstoječa obstoječa omrežja, podzemna tveganja,   
e) naročnikov nalog za zadržanje del,   
f) morebitne zamude zaradi naročnika, vključno s pojavom katerega koli naročnikovega tveganja (glej v povezavi z vprašanjem št. 24),   
g) sprememba zakonodaje, ki vpliva na projekt.  
  
Odgovor:

Pogodbeno določilo je jasno in ga naročnik ne bo dopolnjeval.  
  
  
**VPRAŠANJE št. 12**  
22. člen vzorca pogodbe za primer zamude določa, da, če izvajalec po svoji krivdi ne opravi obveznosti v skladu s pogodbeno dogovorjenim rokom iz 21. člena pogodbe, je naročnik upravičen obračunati pogodbeno kazen, in sicer 0,0015 % skupne pogodbene vrednosti, navedene v 4. členu te pogodbe, za vsak zamujen koledarski dan brez omejitve. Naročnik si pridržuje pravico zaračunati pogodbeno kazen v višini 350 (tristopetdeset) EUR/dan za vsak dan zamude pri predložitvi popolne, popravljene/dopolnjene PZI dokumentacije naročniku v potrditev.   
Naročnik si pridržuje pravico zaračunati pogodbeno kazen v višini 250 (dvesto petdeset) EUR/dan za vsak primer kršitve zahteve naročnika iz zadnjega odstavka točke 3.2.3.2 KADROVSKA STRUKTURA razpisne dokumentacije.  
  
Za primer nedoseganja minimalnih vrednosti pa je posebej določeno naslednje:   
- Za nedoseganje ponudbene vrednosti MEV se obračuna pogodbena kazen v višini 3 % (treh odstotkov) pogodbene vrednosti za vsakih 5 mg/Nm3 odstopanja vrednosti emisij NOx od ponudbene vrednosti.  
- Za nedoseganje v ponudbi zagotovljenega izkoristka, se obračuna pogodbena kazen v višini 2% (dveh odstotkov) za vsakih 0,2 % (nič celih dva odstotka) nedoseganja v ponudbi zagotovljenega izkoristka.  
Naročnik si pridrži pravico uveljaviti pogodbeno kazen pri plačilu posameznih situacij, čeprav ob zamudi izvajalca na to ni posebej opozoril, niti pisno obvestil.  
Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.  
  
V pogodbi bi moralo biti jasno navedeno, da je izvajalec odgovoren za plačilo kazni samo iz razlogov, ki jih je mogoče pripisati izključno izvajalcu. Odgovornost izvajalca do naročnika iz pogodbenih kazni ne sme presegati 15% pogodbene vrednosti za primer zamude ter 15% pogodbene vrednosti za nedoseganje minimalnih vrednosti. Prav tako pa skupna zgornja meja pogodbenih kazni za zamudo in nedoseganja minimalnih vrednosti ne sme presegati 20% pogodbene vrednosti.  
  
Poleg tega bi moralo biti v tem členu jasno navedeno, da plačilo pogodbene kazni za zamudo predstavlja edino naročnikovo pravno sredstvo za zamudo in edino obveznost izvajalca iz naslova zamude.  
  
Poleg tega bi moralo biti tudi jasno določeno, da bo imel izvajalec na voljo možnost (oz. dodatni rok) za prilagoditve, preureditve ter ponovitev testov z namenom, da bi dosegel minimalne vrednosti. V vsakem primeru pa bi bilo treba v pogodbo jasno zapisati, da je plačilo pogodbene kazni za nedoseganje minimalnih vrednosti edino pogodbeno, zakonsko (ali drugo) izvajalčevo pravno sredstvo za neizpolnjevanje teh obveznosti glede delovanja.  
  
Odgovor:

To, da naročnik izvajalcu zaračuna pogodbeno kazen samo za razloge, ki so na strani izvajalca je logično, tega ni potrebno posebej navajati in je regulirano z najbolj osnovnimi pravnimi postulati. Naročnik višine pogodbene kazni ne bo omejeval, ker računa na strokovnost, odgovornost in korektnost izvajalca tako, da mu instrumenta pogodbene kazni ne bo potrebno uveljavljati, kaj šele obračunavati preko omejitev, ki so v predlogu spremembe člena pogodbe.

Izvedba garancijskih meritev je obligacija naročnika in izvajalca v pogodbenem roku. V primeru, da izvajalec za hrup ali naročnik za emisije z dimnimi plini, izkoristek, elektromagnetne motne, .. na podlagi pisne izjave izvajalca, da je naprava končana in pripravljena za izvedbo garancijskih meritev, pristopi k meritvam in ugotovi nedoseganje pogodbeno zagotovljenih parametrov ima izvajalec možnost ponovne priprave naprave na meritve in ponovitev meritev, vendar v tem primeru na svoje stroške. Do uspešno izvedenih garancijskih meritev naprava ni dokončana in teče pogodbeni rok z vsemi posledicami.

**VPRAŠANJE št. 13**  
v 26. členu vzorca pogodbe je določeno naslednje: »Da lahko nadzornik ali pomočnik-ekspert naročnika opravljata strokovni nadzor, imata pravico dostopa na gradbišče, v delavnice in obrate, kjer se izvajajo dela za izpolnitev pogodbenih obveznosti, in kraje za skladiščenje materiala.«  
  
V izogib posegom v delovni proces menimo, da bi moralo biti v pogodbi jasno določeno, da je ta dostop možen samo po predhodnem dogovoru oz. v skladu s načrtom kakovosti (quality plan), da je dostop omejen samo na proizvodne obrate izvajalca ter da je dostop izključen iz območij, kjer se opravlja delo lastniške narave (work of a proprietary nature).

Odgovor.

Zahteva naročnika je jasna in ima svoj namen, zato jo naročnik ne bo spreminjal. Nadzor je pravica in dolžnost naročnika.   
  
  
**VPRAŠANJE št. 14**  
v skladu z 29. členom vzorca pogodbe mora izvajalec ukreniti vse potrebno za varovanje okolja (tako na gradbišču kot tudi izven njega) in omejiti škodo in motenje oseb in posesti, do česar pride zaradi onesnaževanja, hrupa in drugih posledic njegovih dejavnosti.  
  
Predlagamo, da je v pogodbi jasno zapisano, da je ta škoda omejena samo na škodo, ki nastane tretjim osebam.   
  
Dodatno predlagamo, da se zgornja pogodbe dopolni na sledeč način: »mora izvajalec ukreniti vse potrebno za varovanje okolja (tako na gradbišču, kjer se izvajajo dele, ki sodijo v izvajalčev obseg del po pogodbi, kot tudi izven njega)«  
  
Odgovor:

Bo upoštevano v končni različici pogodbe.

**VPRAŠANJE št. 15**   
  
38. člen vzorca pogodbe določa, da izvajalec po uspešno izvedenem poskusnem obratovanju in po izpolnitvi vseh pogodbenih obveznosti, razen obveznosti iz garancije, obvesti naročnika o uspešno zaključenem poskusnem obratovanju in ga pozove k postopku prevzema izvedenih pogodbenih del.  
  
V pogodbi bi moralo biti jasno navedeno, da se za namene prevzema del izpolnjevanje minimalnih zahtev šteje kot uspešno zaključeno poskusno obratovanje.  
  
Alternativno temu pa morajo biti pogoji za prevzem določeni bolj podrobno.

Odgovor:

Iz zahtev razpisne dokumentacije so pogoji za prevzem izvedenih del s strani naročnika jasni.  
  
  
**VPRAŠANJE št. 16**  
  
39. člen vzorca pogodbe določa, da izvajalec garancijske listine proizvajalcev opreme in industrijskih izdelkov preda naročniku ob prevzemu izvedenih del.  
  
Kaj točno je mišljeno z izrazom »garancijske listine«?

Odgovor:

Garancijske listine so garancijske izjave s pogoji uveljavljanja garancije proizvajalcev opreme, ki jih je izvajalec vgradil postrojenje SPTE.   
  
  
**VPRAŠANJE št. 17**  
40. člen vzorca pogodbe določa naslednje:   
- Če se v garancijski dobi pojavijo pomanjkljivosti/napake zaradi kakovosti del, opreme in gradbenih proizvodov, se mora izvajalec na napako odzvati najkasneje v 8 (osmih) urah, odkar mu je bila napaka pisno sporočena in napako odpraviti na svoje stroške v 48 (oseminštiridesetih) urah, odkar ga je naročnik pisno obvestil o nastali napaki.  
- Če napake ni možno odpraviti v roku 10 (desetih) koledarskih dni od prejema pisnega obvestila o napaki, mora izvajalec dati ekvivalentni del opreme naročniku brezplačno v uporabo, vendar največ za 45 (petinštirideset) koledarskih dni.  
- Če okvara ni odpravljena v roku 45 (petinštiridesetih) koledarskih dni ali če se enaka oziroma podobna napaka ponovi trikrat, se izvajalec zaveže pokvarjeno opremo zamenjati z novo, ki ima primerljive ali boljše lastnosti.  
- Če izvajalec v pogodbenih rokih iz tega člena ne odpravi pomanjkljivosti/napake ali se z naročnikom ne dogovori za nov rok odstranitve, jih bo naročnik po načelu dobrega gospodarstvenika odpravil sam in to na račun izvajalca s 5 % (pet odstotnim) pribitkom na vrednost teh del za poravnavo svojih manipulativnih stroškov. Za pokritje teh stroškov lahko naročnik unovči garancijo za odpravo napak v garancijski dobi.  
  
Zaradi jasnosti in v prid napredku projekta je treba v pogodbo nujno dodati definicijo "Napake", pri čemer je treba določiti kjer je treba navesti, da "Napaka" ne vključuje pomanjkljivosti:  
(i) ki nastanejo zaradi obratovanja ali skladiščenja ali zaradi neustreznega vzdrževanja del s strani naročnika, tj. v neskladju z navodili za obratovanje in vzdrževanje, ki jih zagotovi izvajalec; ali  
(ii) ki nastanejo zaradi obratovanja del izven okvira specifikacij in dovoljenih odstopanj (tolerančnih vrednosti), predvidenih v pogodbi (kot so le-te morda spremenjene z variacijami); ali  
(iii) ki nastanejo zaradi obrabe (wear and tear); ali  
(iv) ki nastanejo zaradi uporabe nestandardnih delov, vrste goriva itd.  
  
Vsi zapisani izrazi "napaka(-e)" v tej Pogodbi morajo imeti pomen "Napaka(-e)" (tj. pomen, kot je definiran).  
  
Glede na to, da so zgoraj citirane določbe precej splošne in, da se izognemo kakšnemu koli dvomu ali napačnemu razumevanju, menimo, da bi moralo biti v pogodbi izrecno zapisano, da kakršne koli dodatne obveznosti (delo, dobava), ki gredo na stroške izvajalca, veljajo samo v primeru, da je do te situacije prišlo iz razlogov, ki se v skladu s pogodbo pripisujejo izvajalcu oz. ki so v skladu s pogodbo izvajalčevi vplivni sferi.  
  
Z namenom omogočanja izvedbe teh postopkov iz 40 člena in komunikacije med strankama, predlagamo, da so zgornji roku daljši ter da upoštevajo tudi naravo napake. Poleg tega bi moralo biti v pogodbi tudi jasno zapisano, da odprava napake pomeni popravilo ali - po presoji in v diskreciji izvajalca zamenjavo okvarjenega dela.  
  
Dodatno, če izvajalec ne odpravi napake, kot je določeno zgoraj, mora biti v pogodbi zapisano kot sledi: " jih bo naročnik po načelu dobrega gospodarstvenika odpravil sam in to na račun izvajalca (v izogib dvomu, izvajalec za ta dela ne odgovarja). V tej določbi se torej doda besedilo »(v izogib dvomu, izvajalec za ta dela ne odgovarja)« in črta besedilo »s 5 % (pet odstotnim) pribitkom na vrednost teh del za poravnavo svojih manipulativnih stroškov«.  
  
Glede sklicevanja na naročnikovo pravico do unovčitve garancije za odpravo napak v garancijskem roku pa bi moralo biti v pogodbi jasno zapisano, da velja ta pravica samo za primer, da Izvajalec ne prične z aktivnostmi za odpravo napake v XX dneh od prejema obvestila naročnika, s katerim ta zahteva odpravo napake, v primeru, da odprava napake ni mogoča v XX dneh, če izvajalec ni izvedel skrbnih ukrepov/aktivnosti za odpravo takšne neplačila.  
  
In kočno, v pogodbi bi moralo biti izrecno zapisano tudi, da ta člen določa edina (izključna) pravna sredstva (exclusive warranties and remedies) za vse zahtevke na podlagi napak na delih, bodisi da gre za sredstva na naslednjih podlagah: po pogodbi, povrnitve stroškov (indemnity), garancije, odškodnine (tort), objektivno odgovornost (strict liability) ali katerokoli drugi podlagi. Kakršna koli druga zagotovila ali pravna sredstva, bodisi pisna, ustna, implicirana ali zakonska, so izključena. Nobeno dugo zagotovilo glede uporabe, primernosti ali delovanja ne velja.   
  
Odgovor:

Napaka ali pomanjkljivost se smatra vsako stanje naprave, ki prekine obratovanje, spremni vplive naprave na okolje, spremeni garancijske parametre naprave ali predstavlja varnostno tveganje ob nadaljni uporabi naprave. Povsem jasno je, da neupoštevanje navodil za obratovanje in vzdrževanje, naprave s strani naročnika ali uporabnika ni osnova za zahtevek naročnika do izvajalca po popravilu v garancijski dobi. V primeru različnih tolmačenj konkretnega primera, se dokončna odločitev o vzroku nastalega spora preda izvedencu konkretne stroke, da odloči o vzroku in odgovornosti. Gre za splošen veljaven princip, ki ga ni potrebno posebej popisovati.

Roki za odpravo napak so določeni na pomembnost in ekonomske učinke naprave pri oskrbo odjemalcev s tehnološko paro.

Naročnik si tudi ne predstavlja podpis pogodbe s ponudnikom, ki ne bi zagotavljal odzivnosti in odpravljanje napak v zapisanih rokih, zato pri ponudnikih, ki bodo svojo usposobljenost in zanesljivost izkazovali s potrjenimi referencami naročnikov, do stanja, ko bi moral naročnik v garancijski dobi sam odpravljati napake ne bo prišlo. V primeru pa, da pride bo imel naročnik s tem dodatne nepredvidene stroške, ki jih bo pokril iz naslova pribitka na dejanske stroške odprave napake ali pomanjkljivosti.

Glede unovčevanja bančne garancije za odpravo napak v garancijski dobi so določila jasna.  
  
**VPRAŠANJE št. 18**   
  
40. člen vzorca pogodbe določa, da je garancijska doba za popravljene ali zamenjane dele opreme enaka, kot za prvotno dobavljeno opremo in teče od dneva, ko je po popravilu oprema pričela normalno obratovati, če pa je po krivdi izvajalca zaradi popravila ali zamenjav prekinjeno obratovanje opreme za več kot 10 (deset) koledarskih dni, se garancijska doba za vso opremo podaljša za čas trajanja prekinitve.  
  
Menimo, da bi moralo biti zgoraj omenjeno obdobje (tj. več kot 10 (deset) koledarskih dni) daljše. Predlagamo, da podaljšanje garancijske dobe ne velja za obdobja prekinitve (med katerimi se del v celoti ali deloma ne da uporabljati) krajša od 30 dni.  
  
Dodatno, za vsako ponovno opravljeno storitev ali popravljen ali nadomestni del, v skladu s tem členom, veljajo enaki garancijski pogoji kot prej. V vsakem primeru pa garancijsko obdobje in v tem členu navedene odgovornosti izvajalca za takšen popravljen ali nadomestni del potečejo v roku 24 mesecev po izteku veljavnega garancijskega obdobja.

Odgovor:

Naročnik zahteve glede trajanja prekinitve preko 10 dni ne bo spreminjal.  
  
  
**VPRAŠANJE št. 19**   
  
v 41. členu vzorca pogodbe je določeno, da izvajalec zagotavlja, da bodo tudi po izpolnitvi pogodbenih obveznosti v času življenjske dobe opreme na trgu zagotovljeni nadomestni deli in servis za vso opremo, dobavljeno po tej pogodbi.  
  
To besedilo mora biti predhodno usklajeno z dobavitelji ključnih delov opreme. Prosimo za potrditev.

Odgovor:

Uskladitev z dobavitelji je obveza ponudnika.  
  
  
**VPRAŠANJE št. 20**   
  
v 42. členu vzorca pogodbe je določeno, da naročnik lahko s pisnim obvestilom izvajalcu, poslanim s priporočeno pošiljko po pošti, odpove pogodbo s 30 (trideset) dnevnim odpovednim rokom, če se okoliščine po sklenitvi pogodbe spremenijo tako, da sklenjena pogodba ne izraža več prave volje naročnika. V tem primeru je naročnik dolžan izvajalcu povrniti vse dokazljive stroške in mu plačati do tedaj opravljena dela.  
  
Prosimo pojasnite določbo »če se okoliščine po sklenitvi pogodbe spremenijo tako, da sklenjena pogodba ne izraža več prave volje naročnika«.   
  
Predlagamo, da se ta določba spremeni tako, da je treba, ker takšna odpoved ni posledica neizpolnitve obveznosti izvajalca, jasno navesti, da je izvajalec upravičen tudi do plačila stroškov obratne opreme in materialov, naročenih za delo, ki so bili dostavljeni izvajalcu ali le-ta dostavo še pričakuje ter drugih stroškov ali obveznosti, ki sta izvajalcu upravičeno nastala v pričakovanju, da bo dela dokončal.  
  
42. člen vzorca pogodbe tudi določa, da naročnik lahko odstopi od pogodbe, brez obveznosti do izvajalca, če izvajalec ne upošteva navodil naročnika in jih tudi po opozorilu naročnika ne upošteva, izvaja svoje obveznosti v nasprotju s pravili stroke, tehničnimi predpisi, standardi in veljavno zakonodajo, ne zagotavlja zadostnih kapacitet za tekoče izvajanje del, ne zaključi s pogodbenimi deli niti v roku, ki mu ga naknadno določi naročnik.  
  
Predlagamo, da se beseda »odstop« zamenja z besedo »odpoved«.   
  
Poleg tega tudi predlagamo, da se v pogodbi jasno zapiše, da mora naročnik, če se pojavi napaka izvajalca, z obvestilom od izvajalca zahtevati, da napako odpravi v določenem razumnem roku, ki ni krajši od 30 dni. Če izvajalec takšne napake ne odpravi, lahko naročnik nadaljuje v skladu s tem členom.  
  
V pogodbi je potrebno dodatno obrazložiti oz. dodati besedilo, da je treba šteti za neizpolnitev obveznosti izvajalca, če izvajalec ne upošteva naročnikovih navodil, »šele in na podlagi naročnikovega pisnega obvestila o takšnih navodilih izvajalcu, pri čemer taka navodila niso v nasprotju s prejšnjimi navodili in kadar takšna navodila po Izvajalčevem mnenju ne predstavljajo dodatnih del, ki bi jih bilo treba obravnavati skladno s pogodbo.«  
  
Poleg tega bi bilo treba dodatno tudi zapisati, da se šteje kot neizpolnitev obveznosti izvajalca, če izvajalec pogodbenih del ne izvede v dodatnem roku, ki ga je naknadno določil naročnik, ki v nobenem primeru ne sme biti krajši od roka, ko se doseže maksimum pogodbenih kazni po 22. členu pogodbe, ali od daljšega roka/obdobja o katerem se dogovorita pogodbeni stranki.  
  
In končno, po takšni odpovedi s strani naročnika, predlagamo, da se črta stavek "brez obveznosti do izvajalca" ter da in naročnik nadaljuje pogovore z izvajalcem z namenom, da se dogovorita o vrednosti del, blaga in drugih zneskih, dolgovanih izvajalcu za delo, izvedeno v skladu s pogodbo, ki ga je treba plačati izvajalcu.  
  
42. člen vzorca pogodbe določa tudi, da ima izvajalec pravico do odstopa od te pogodbe v primeru kršenja določil pogodbe s strani naročnika. V tem primeru pogodba preneha veljati, ko naročnik prejme pisno obvestilo o odstopu od pogodbe z navedbo razloga za odstop s priporočeno pošiljko po pošti.  
  
Predlagamo, da se izrecno zapiše v pogodbo, da v takem primeru soglasje naročnika ni potrebno in tako ravnanje ne predstavlja neizpolnitve izvajalca, ki naročniku daje pravico do odpovedi pogodbe v skladu s 5. točko drugega odstavka tega člena.  
  
  
Poleg tega predlagamo, da se v pogodbo izrecno zapiše, da se kot kršitev pogodbe s strani naročnika, ki daje izvajalcu pravico do odpovedi pogodbe, šteje tudi primer, ko izvajalec ne prejme katerega koli zneska v skladu s planom plačil. Kot razlog za odpoved v skladu s to določbo bi bilo treba upoštevati in zapisati tudi v pogodbo tudi okoliščino, ko gre naročnik v stečaj ali postane insolventen, gre v likvidacijo, je proti njemu izdan sklep o uvedbi prisilne poravnave, se podvrže upravljanju s strani upnikov ali posluje pod stečajnim upraviteljem, skrbnikom ali upravnikom v korist svojih upnikov ali če se stori kakršno koli dejanje ali dogodek, ki ima (v skladu z veljavno zakonodajo) podoben učinek kot katero koli od teh dejanj ali dogodkov ali če naročnik opusti dela.   
  
Poleg tega predlagamo, da se jasno določi tudi, da je naročnik dolžan izvajalcu povrniti vsa opravljena dela in vse stroške, ki so mu nastali zaradi takšne odpovedi, ter mu plačati za opravljena dela do datuma take prekinitve, stroške obratne opreme in materialov, naročenih za delo, ki so bili dostavljeni izvajalcu ali le-ta dostavo še pričakuje ter druge stroške ali obveznosti, ki sta izvajalcu upravičeno nastala v pričakovanju, da bo dela dokončal.  
  
  
In končno predlagamo tudi vključitev dodatnega člena:  
  
»Izključnost pravic do odpovedi  
Ta člen 42 in člen 44 določata edine (izključne) pravice pogodbenih strank do odpovedi pogodbe po datumu začetka. Ti členi določajo edine (izključne) pravice in pravna sredstva pogodbenih strank v zvezi s takšno odpovedjo. Nobena pogodbena stranka ne sme odpovedati pogodbe iz kakršnega koli drugega razloga in katere koli druge take pravice ali pravna sredstva (bodisi zaradi kršitve pogodbe ali po kateri koli drugi pravni podlagi) so s tem izrecno izključena.«

Odgovor:

Naročnik v primeru odstopa od pogodbe zaradi razlogov, ki so na njegovi strani, izvajalcu povrne vse do takrat nastale stroške.

Odstop ali odpoved imata enak učinek in se po vsebini in posledicah ne razlikujeta, zato naročnik dikcije ne bo spreminjal.

Z navajanjem 30 dnevnega roka izključujemo odpravo tistih pomanjkljivosti, ki pomenijo povzročanje nevarnosti ali tveganja za zagotavljanje zdravja in varstva pri delu na nesprejemljiv časovni okvir. Zato naročnik na ta pogoj ne more pristati.

Glede obveznosti naročnika do izvajalca po odstopu od pogodbe s strani naročnika, zaradi razlogov na strani izvajalca, naročnik v naprej ne bo prevzemal nobenih obveznosti.

Glede odstopa izvajalca od pogodbe v primeru kršenja elementov pogodbe s strani naročnika, kjer se eksplicitno omenja neporavnavanje finančnih obveznosti iz naslova izstavljenih računov na osnovi pogodbe o gradnji SPTE TOŠ, je jasno, da gre za enostranski odstop od pogodbe, na podlagi ravnanja naročnika in, da za takšno ravnanje izvajalec ne potrebuje soglasja naročnika.

Glede finančne sposobnosti in s tem povezanih tveganj pri plačevanju računov izstavljenih po pogodbi o gradnji SPTE TOŠ naročnik ponudnika napotuje na pregled javno dostopnih finančnih kazalnikov in iz tega oceni tveganja pri vstopu v pogodbeno razmerje z naročnikom.

**VPRAŠANJE št. 21**  
  
v 44. členu vzorca pogodbe je določeno, da v primeru nastanka višje sile velja, da dokler višja sila traja, prizadeta stranka ni v zamudi z izpolnjevanjem svojih obveznosti, na izpolnitev katerih višja sila vpliva. Prizadeta stranka je prosta vsake odgovornosti za škodo, nastalo drugi stranki zaradi višje sile.  
Predlagamo da se v pogodbo izrecno zapiše, da v primeru, če je izvedba večine del, ki so že v teku, neprekinjeno 84 dni preprečena zaradi višje sile ali več obdobij, ki zaradi iste priglašene višje sile trajajo več kot 140 dni, potem lahko katera koli pogodbena stranka drugo pogodbeno stranko obvesti o prekinitvi pogodbe. V tem primeru prekinitev pogodbe (tj. konec pogodbe) prične veljati 7 dni po oddaji obvestila.  
Poleg tega menimo, da bi moralo biti jasno navedeno, da mora naročnik po takšni prekinitvi plačati izvajalcu vsa opravljena dela, stroške obratne opreme in materialov, naročenih za delo, ki so bili dostavljeni izvajalcu ali le-ta dostavo še pričakuje, vse druge stroške ali obveznosti, ki sta izvajalcu upravičeno nastala v pričakovanju, da bo dela dokončal, stroške odstranitve začasnih del in opreme izvajalca z gradbišča ter vrnitve teh stvari v izvajalčeve obrate v njegovi državi (ali na katerikoli drugo mesto, pri čemer se strošek ne sme povečati) ter strošek vrnitve izvajalčevih kadrov in delavcev, ki so bili na dan prekinitve pogodbe v celoti zaposleni pri teh delih.   
In končno, menimo tudi, da bi moralo biti izrecno zapisano, da ta osnutek ne vsebuje nobene izrecne določbe v zvezi z virusom Covid-19. Zato je treba izrecno zapisati, da izvajalec svojo ponudbo daje na tej podlagi (tj. ob neupoštevanju okoliščin povezanih s COVID-19) ter da bo izvajalec upravičen do podaljšanja rokov in povračila morebitnih dodatnih stroškov, ki bi lahko nastali kot posledica covid omejevalnih ukrepov.  
  
Odgovor:

S predlogom o prekinitvi del pri dolgotrajnejši prekinitvi del zaradi višje sile se naročnik ne strinja. Namen pričetka gradnje je zaključek vseh pogodbenih del v pogodbenem oz. dodatnem roku v primeru nastanka višje sile. Upoštevanje in vpliv okoliščin povezanih z virusom COVID-19 se ureja po splošnih določilih, ki veljajo v času pandemije oz. omejitvah, ki izhajajo iz ukrepov, ki veljajo v času večje ogroženosti za okužbo.

**VPRAŠANJE št. 22**

47. členu vzorca pogodbe je določeno, da bosta morebitne spore, ki bi nastali v zvezi z izvajanjem te pogodbe, stranki skušali rešiti sporazumno. Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču v Ljubljani.  
  
Predlagamo, da se jasno navede, da če spora ni mogoče rešiti sporazumno v XX dneh, lahko vsaka pogodbena stranka sproži postopek za rešitev spora v skladu s tem členom. Menimo, da bi morale pogodbeni stranki v postopku reševanja sporov namesto zgoraj omenjenega v upoštevati pravila o arbitraži Mednarodne gospodarske zbornice (v nadaljevanju: pravila ICC) in imenovati tri arbitre.  
  
Predlagamo, da se arbitražna klavzula zapiše v pogodbo.

Odgovor:

Naročnik 47. člena pogodbe ne bo spreminjal.  
  
  
**VPRAŠANJE št. 23**   
  
Potencialni ponudnik predlaga, da bi se v pogodbo doda nov člen z naslovom »omejitev odgovornosti«. V to določbo je treba jasno zapisati, da nobena pogodbena stranka ne odgovarja drugi pogodbeni stranki pogodbeno, po zakonu ali na drugi podlagi za izgubo prihodkov, stroške kapitala, stroškov nadomestne opreme ali nadomestne energije, stroškov izpada, izgubo proizvodnje, izguba dohodka, izguba dobička iz nadaljnjih poslovnih priložnosti, zmanjšanje predvidenih marž, stroškov pred datumom začetka, nepridobitev naložbenih spodbud, izjem ali ugodnosti, izgubo uporabe katerega koli dela, izgubo dobička, izgubo katere koli pogodbe ali za kakršno koli posredno ali posledično izgubo ali škodo, ki jo lahko utrpi druga pogodbena stranka v zvezi s pogodbo.  
  
Poleg tega tudi predlagamo, da se v pogodbi jasno navede, da celotna odgovornost izvajalca do naročnika v skladu s pogodbo, zakonom ali drugače, vključno s kakršno koli pogodbeno kaznijo, ne sme presegati pogodbene cene.

Odgovor:

Naročnik se s predlogom ne strinja, ker je v nasprotju z gradbeno pogodbo JPE-SIR-312-19.

**VPRAŠANJE št. 24**  
potencialni ponudnik predlaga, da bi v prid lažji razlagi obveznosti in pravic pogodbenih strank ob pojavu nekaterih dogodkov, kot je navedeno spodaj, dodali naslednji člen:  
  
»TVEGANJA NAROČNIKA  
  
Če in v kolikor katero koli od spodaj navedenih tveganj kot Naročnikova tveganja rezultira v izgubi ali škodi na delih, izvajalec o tem takoj obvesti naročnika in odpravi to izgubo ali škodo v obsegu, kot to zahteva Naročnik.  
  
Če izvajalec zaradi odprave te izgube ali škode zapade v zamudo ali to vpliva na njegove stroške, ima izvajalec pravico do podaljšanja roka in plačila kakršnih koli stroškov in dobička, ki se doda k pogodbeni ceni.  
  
Tveganja, navedena zgoraj kot Naročnikova tveganja, so:  
vojna, sovražnosti (naj bo vojna razglašena ali ne), invazija, dejanja tujih sovražnikov;  
upor, teroristično dejanje, revolucija, vstaja, vojaška ali uzurpirana oblast ali državljanska vojna v državi;  
izgredi ali nemiri v državi s strani oseb, ki niso osebje izvajalca in drugi zaposleni pri izvajalcu in podizvajalcih;  
vojno strelivo, eksplozivne snovi, ionizirajoča sevanja ali onesnaženje z radioaktivnostjo v državi, razen če je to mogoče pripisati uporabi takšnega streliva, eksplozivov, sevanja ali radioaktivnosti s strani izvajalca; in  
tlačni valovi, ki jih povzročajo letala ali druge zračne naprave, ki potujejo z zvočno ali nadzvočno hitrostjo.«

Odgovor:

Naročnik se s predlogom ne strinja.  
  
**Vprašanje št. 25 (NOV ČLEN ZAUSTAVITEV)**  
Spoštovani,   
  
Potencialni ponudnik predlaga, da bi v poenostavitev kakršnih koli postopkov med izvajanjem del in v prid komunikaciji med pogodbenima strankama dodali nov člen, kot sledi:   
  
»ZAUSTAVITEV DEL  
  
Če naročnik v skladu s planom plačil ne plača katerega koli zneska, ki ga dolguje izvajalcu, lahko izvajalec, po tem ko o tem takoj obvesti naročnika, zaustavi dela (ali zniža intenziteto del), razen če in dokler izvajalec ne prejme zadostnih dokazil ali plačila samega, odvisno od primera in kot je opisano v obvestilu. Ta ukrep izvajalca ne posega v njegove pravice do odpovedi po 42. členu. Če izvajalec pozneje prejme takšno dokazilo ali plačilo (kot je opisano v zgornjem obvestilu), preden odda odpoved, izvajalec nadaljuje z običajnim delom takoj, ko je to izvedljivo. Če ima izvajalec stroške zaradi zaustavitve del (ali zmanjšanja intenzitete del) v skladu s tem členom, izvajalec o tem obvesti naročnika in ima pravico do podaljšanja roka za dokončanje za čas take zamude in plačila takšnih stroškov in razumnega dobička, ki se dodata pogodbeni ceni.«

Odgovor:

Naročnik se v osnovi lahko strinja s predlogom dodatnega člena, vendar s spremembo, da izvajalec lahko postopa v skladu s predlogom potem, ko naročnik preneha poravnavati svoje obveznosti, kar se ugotovi potem, ko zapadeta vsaj dve neporavnani obveznosti.   
  
  
**VPRAŠANJE št. 26**  
točka 3.2.5 razpisne dokumentacije določa, da mora potencialni ponudnik predložiti naslednje dokumente:   
a) Dokazilo o usposobljenosti za servisiranje plinske turbine z generatorjem vključno s sistemom vodenja  
b) Dokazilo o usposobljenosti za servisiranje vgrajene kompresorske opreme s strani proizvajalca kompresorjev, ki se izvaja po predloženi specifikaciji vzdrževanja,  
c) Certifikat o usposobljenosti za vgraditev Ex opreme skladno s SIST EN 1127-1:2011 in SIST EN 60079-14:2014,  
d) Certifikat o usposobljenosti za vzdrževanje Ex opreme skladno s SIST EN 1127-1:2011 in SIST EN 60079-17:2014.  
  
V zvezi z s tem potencialni ponudnik postavlja naslednja vprašanja:   
- Kakšno dokazilo in v kakšni obliki je treba predložiti pod točkama a) in b)?  
- Potencialni ponudnik (oz. njegov nominirani podizvajalec) je tudi proizvajalec (OEM) plinske turbine ter hkrati izvaja tudi vzdrževanje teh turbin. Torej, ali pogoj pod točko b) velja samo za tiste dobavitelje plinskih turbin, ki vzdrževalna dela oddajajo v podizvajanje tretjim osebam?  
- V primeru, da nominirani podizvajalec dobavi kompresor, katerega proizvajalec (OEM) je potencialni ponudnik, kakšna dokazila in v kakšni obliki so potem potrebna pod točko b)?

Odgovor:

Če je proizvajalec opreme tudi vzdrževalec opreme, samo navede sebe kot vzdrževalca. V tem primeru dokazila niso potrebna. V primeru, da proizvajalec in vzdrževalec opreme nista ista pravna oseba, se mora vzdrževalec opreme izkazati s potrdilom proizvajalca, da je usposobljen za vzdrževanje opreme, ki je v obsegu konkretne dobave.  
**VPRAŠANJE št. 27**  
točka 3.2.5 razpisne dokumentacije določa, da je potrebno prijavi predložiti tudi podrobno specifikacijo preventivnega vzdrževanja in generalnega servisa.  
  
Ali zadošča predložitev vzorca pogodbe o vzdrževanju, ki je skladna z razpisno dokumentacijo v angleškem jeziku?

Odgovor:

Če je v vzorcu pogodbe o vzdrževanju navedena specifikacija materiala in del, ki so predmet vzdrževanja, lahko. Pogodba je lahko v angleškem jeziku, vendar si naročnik pridržuje pravico do predložitve prevoda v slovenski jezik v fazi pregledovanja ponudbe.

**SKLOP VPRAŠANJ, prejetih 5. 10. 2020 ob 20:25**

**1. VPRAŠANJE**

V dokumentaciji za razpis (DZR) Tehnična izhodišča za strojni in elektro del, št. načrta 761/20 DZR, je navedeno.  
Ojačanje obstoječih gradbenih nosilnih konstrukcij zgradbe kotlovnice K2  
Po razbremenitvi nosilnih elementov obstoječe stavbe, je predvidena statična obnova kritičnih nosilnih elementov obstoječe stavbe po zahtevah novo predvidene opreme. Predvidoma bo potrebno ojačati dva točkovna temelja v kleti stavbe in del armiranobetonske plošče pod generatorjem in lokacijo pomožnega dimnika. Sama izvedba gradbenih in ojačitvenih del ni v obsegu obveznosti dobavitelja in izvajalca vgradnje tehnološke opreme. Ojačitvena dela obstoječih gradbenih konstrukcij bodo predmet ločenega javnega naročila. Je pa obveznost dobavitelja in izvajalca tehnološke opreme, da v roku 45 dni po podpisu pogodbe naročniku preda v dwg formatu načrt dispozicije opreme z navedbo obremenitev, ki jih bo oprema povzročala na gradbene konstrukcije stavbe. Dobavitelj turbinskega sklopa mora predvideti sidrni material za pritrditev nosilnega okvirja na temeljno ploščo in podati vse potrebne podatke za pripravo podlage in podatke o obtežbah.  
  
Prosimo pojasnilo naročnika, kje je meja dobav oz. izvedbe po tem razpisu.

Odgovor:

Meja dobav oz. izvedb po tem naročilu je območje lokacije TOŠ, kjer bo ponudnik, zaradi novopredvidene naprave potreboval predelave obstoječe gradbene konstrukcije in novogradnje zaradi vgradnje periferne opreme postrojenja SPTE. Ponudnik se mora s predelavami in novimi gradbenimi konstrukcijami priključiti na obstoječe gradbene konstrukcije tako, da zagotovi funkcionalnost in izgled objekta kot celoto, tako kot je zapisano v RD JPE-SIR-312-19, točka 3.2.6 TEHNIČNE ZAHTEVE IN ROK GRADNJE, TEHNIČNA SPECIFIKACIJA PONUJENE OPREME, podtočka TEHNIČNE ZAHTEVE IN ROK GRADNJE:

Izvajalec mora za demontažo obstoječega postrojenja SPTE in montažo novega postrojenja SPTE izvesti tudi vsa gradbena dela pri odpiranju in ponovnem zapiranju objekta kotlovnice 2, izvedbo ojačitve obstoječe AB in jeklene konstrukcije obstoječega objekta, izpolniti ostale pogoje za varno in zanesljivo obratovanje nove SPTE, ob upoštevanju obstoječe opreme v kotlovnici 2.

**2. VPRAŠANJE**

V dokumentaciji za razpis (DZR) Tehnična izhodišča za strojni in elektro del, št. načrta 761/20 DZR, je navedeno.  
Montaža opreme  
Vnos oz. groba montaža nove kotlovske opreme (izpušni kanali, glušnik, tro-potna loputa, boben kotla, ekonomajzer, grelnik omrežne vode, glavni dimnik, pomožni dimnik, napajalni rezervoar) je predvidena z dvigovanjem preko strehe, s pomočjo avtodvigala po predhodnih delih na nosilni konstrukciji.  
Postavitev novega generatorskega sklopa s plinsko turbino na končno lokacijo je predvidena s transportom skozi vrata v vzhodni fasadi kotlovnice K-2. Vnos poteka preko montažne odprtine za vnos opreme v klet prekrite z montažnimi pokrovi. Potrebna bo preverba nosilnosti teh pokrovov in eventualno njihovo začasno podpiranje.  
Ponovno prekrivanje strehe prav tako ni v sklopu obveznosti dobavitelja tehnološke opreme.  
Dobavitelj tehnološke opreme mora podati podrobne zahteve za območja odpiranja strehe, da bo naročnik lahko izdelal PZI s statiko in gradbeni načrt, vključno z začasnim podpiranjem (če bo potrebo) nosilne konstrukcije odkrite stavbe.  
Montaža opreme  
Ponovno prekrivanje strehe prav tako ni v sklopu obveznosti dobavitelja tehnološke opreme.  
Dobavitelj tehnološke opreme mora podati podrobne zahteve za območja odpiranja strehe , da bo naročnik lahko izdelal PZI s statiko in gradbeni načrt, vključno z začasnim podpiranjem (če bo potrebo) nosilne konstrukcije odkrite stavbe.  
  
Prosimo pojasnilo naročnika, kje je meja dobav oz. izvedbe po tem razpisu.

Odgovor:

Ponudnik izvede vsa dela pri gradnji SPTE TOŠ, vključno z vsemi gradbenimi deli, ki so potrebna za demontažo vseh elementov obstoječega postrojenja in gradnjo novega postrojenja. Takšna je tudi zahteva razpisne dokumentacije RD JPE-SIR-312-19, točka 3.2.6 TEHNIČNE ZAHTEVE IN ROK GRADNJE, TEHNIČNA SPECIFIKACIJA PONUJENE OPREME, podtočka TEHNIČNE ZAHTEVE IN ROK GRADNJE:

Izvajalec mora za demontažo obstoječega postrojenja SPTE in montažo novega postrojenja SPTE izvesti tudi vsa gradbena dela pri odpiranju in ponovnem zapiranju objekta kotlovnice 2, izvedbo ojačitve obstoječe AB in jeklene konstrukcije obstoječega objekta, izpolniti ostale pogoje za varno in zanesljivo obratovanje nove SPTE, ob upoštevanju obstoječe opreme v kotlovnici 2.

**3. VPRAŠANJE**

V dokumentaciji za razpis (DZR) Tehnična izhodišča za strojni in elektro del, št. načrta 761/20 DZR, je navedeno.  
Tč. 1.3 Odpadne vode  
Predmetna zemljišča predvidenega posega se v skladu z Uredbo o vodovarstvenem območju za vodno telo vodonosnika Ljubljanskega polja (Ur.l. RS št. 7/2006, 1/2012, 44/2012) nahajajo na vodovarstvenem območju VVO IIB.  
V sklopu projekta je izdelano Strokovno mnenje vplivov na okolje in Analiza tveganja za onesnaženje vodnega telesa podzemne vode, v kateri so zajeti vsi vplivi in predvideni ukrepi v času gradnje in obratovanja posodobljenega sistema.  
S predvideno gradnjo niso predvidena večja zemeljska dela oziroma izkopi saj gre za prenovo in sanacijo na lokaciji obstoječih objektov. Predviden je izkop v območju vkopanega plinovoda med MRP-plin in črpališčem vroče vode, ter izkop za gradnjo transformatorskega prostora.  
Skupaj z zamenjavo energetskih transformatorjev bodo obnovljene tudi obstoječe betonske lovilne sklede olja pod transformatorji. S tem bo preprečeno razlitje olja v podtalnico, ob morebitnem izlitju olja iz transformatorja.  
Kot je razvidno iz priložene razpisne dokumentacije za elektro dela, je obseg dobave in montaže 1 kos suhi transformator 10,5/0,4 kV, 1000 kVA, Dzn0, suhe izvedbe. V tej točki pa navajate zamenjavo več oljnih energetskih transformatorjev.  
  
Prosimo pojasnilo naročnika, kje je meja dobav oz. izvedbe po tem razpisu.

Odgovor:

V obsegu dobave SPTE TOŠ je samo suhi transformator lastne rabe.   
  
**4. VPRAŠANJE**

V dokumentaciji za razpis (DZR) Tehnična izhodišča za strojni in elektro del, št. načrta 761/20 DZR, je navedeno.  
Tč. 3.2.12 Nosilna jeklena konstrukcija  
V kolikor obstoječe konstrukcije ne bo možno uporabiti, je potrebno predvideti novo, pri čemer je potrebno upoštevati lokacije betonskih podpornih stebrov v kleti objekta.  
Gradbena dela - eventualne ojačitve stebrov v kleti in nosilne betonske plošče na koti 0,00 niso v obsegu tega javnega naročila. V obsegu ponudnika pa je posredovanje obtežb in sil na betonsko konstrukcijo, ki bodo izhodišče za izdelavo gradbenega projekta.  
  
Prosimo pojasnilo naročnika, kje je meja dobav oz. izvedbe po tem razpisu.

Odgovor:

Ponudnik si ojačitve, predelave in dogradnjo jeklene konstrukcije predvidi sam. Gradbena dela ki so potrebna za demontažo vseh elementov obstoječega postrojenja in gradnjo novega postrojenja. Takšna je tudi zahteva razpisne dokumentacije RD JPE-SIR-312-19, točka 3.2.6 TEHNIČNE ZAHTEVE IN ROK GRADNJE, TEHNIČNA SPECIFIKACIJA PONUJENE OPREME, podtočka TEHNIČNE ZAHTEVE IN ROK GRADNJE:

Izvajalec mora za demontažo obstoječega postrojenja SPTE in montažo novega postrojenja SPTE izvesti tudi vsa gradbena dela pri odpiranju in ponovnem zapiranju objekta kotlovnice 2, izvedbo ojačitve obstoječe AB in jeklene konstrukcije obstoječega objekta, izpolniti ostale pogoje za varno in zanesljivo obratovanje nove SPTE, ob upoštevanju obstoječe opreme v kotlovnici 2.

**5. VPRAŠANJE**

V dokumentaciji za razpis (DZR) Tehnična izhodišča za strojni in elektro del, št. načrta 761/20 DZR, je navedeno.  
Tč. 1.1. UVOD  
Demontaža obstoječe opreme  
V prvi fazi del je predvidena demontaža obstoječe tehnološke opreme - obstoječa SPTE TOŠ.  
Pred pričetkom demontaže bo v območju SPTE naprave potrebna delna odstranitev strehe in jeklene strešne podkonstrukcije obstoječe stavbe (kotlovnica K-2). Pri tem bo potrebno predhodno izvesti ukrepe za začasno podpiranje nosilnih elementov zgradbe. Ta sklop razkrivanja strehe ni v sklopu obveznosti del dobavitelja opreme in bo predmet ločenega javnega naročila. Ponudnik iz tega razpisa mora vključiti sodelovanje pri pripravi dokumentacije za razkrivanje glede na njegovo organizacijo demontažnih del in postavitev dvigal.  
Tč. 3.5.1 DEMONTAŽA DELA STREHE OBSTOJEČE STAVBE  
Demontaža strehe in ponovno prekrivanje bo predmet ločenega javnega naročila.  
  
Prosimo pojasnilo naročnika, kje je meja dobav oz. izvedbe po tem razpisu.

Odgovor:

Gradbena dela ki so potrebna za demontažo vseh elementov obstoječega postrojenja in gradnjo novega postrojenja. Takšna je tudi zahteva razpisne dokumentacije RD JPE-SIR-312-19, točka 3.2.6 TEHNIČNE ZAHTEVE IN ROK GRADNJE, TEHNIČNA SPECIFIKACIJA PONUJENE OPREME, podtočka TEHNIČNE ZAHTEVE IN ROK GRADNJE:

Izvajalec mora za demontažo obstoječega postrojenja SPTE in montažo novega postrojenja SPTE izvesti tudi vsa gradbena dela pri odpiranju in ponovnem zapiranju objekta kotlovnice 2, izvedbo ojačitve obstoječe AB in jeklene konstrukcije obstoječega objekta, izpolniti ostale pogoje za varno in zanesljivo obratovanje nove SPTE, ob upoštevanju obstoječe opreme v kotlovnici 2.

##### Datum prejema: 5. 10. 2020, 19:54**neodgovorjeno**

VPRAŠANJE:

Pod 2 točko Tehnična izhodišča nove naprave v dokumentu 761-20-DZR-ENL-SPTE, navajate, da mora naprava izpolnjevati sledeče glavne zahteve:  
- Izkoristek proizvodnje električne energije min 32,4 % neto (celoten sistem)  
  
Kako se bo meril izkoristek proizvodnje električne energije in koliko časa trajajo meritve? Sprašujemo, ker se bo težko zagotovilo relativna vlažnost zraka 60% in povprečna srednja letna temperatura 11 C v času meritev oz. cel čas meritve.

Odgovor:

Meritve bodo izvedene na trenutnih lokalnih pogojih in v primeru odstopanja od lokalnih pogojev zapisanih v DZR, računsko korigirane.

**Datum prejema: 5. 10. 2020, 19:53**

Na 6 strani pod naslovom Kotel s pomožno opremo pod točko 1 Osnovni opis v dokumentaciji DZR navajate: Predvidena kapaciteta kotla je do 18 t/h pare, odvisna pa je od izbrane plinske turbine in njene količine in temperature dimnih plinov, tako da definitivno zmogljivost poda dobavitelj kotla.   
V tabeli JPE SIR 312/19 Pregled izpolnjevanja tehničnih zahtev JN-oprema SPTE-TOŠ pod Kapaciteto kotla navajate, da je razpisna zahteva/rešitev Min 18t/h pare.  
Ali je zahteva naročnika, da je proizvodnja pare iz kotla 18t/h pare ali da definitivno zmogljivost poda dobavitelj kotla? V kolikor se ne doseže 18t/h pare, ali je to izločilni kriterij?

Odgovor:

Navedba je bila že korigirana in je od 15 t/h – 18 t/h.

**Datum prejema: 5. 10. 2020, 19.52**

Pod točko 3.2.5 Dimnika, 3 Seznam opreme in del v DZR dokumentaciji, je predvidena zamenjava glavnega in pomožnega dimnika.  
Ali se lahko pomožni dimnik preko by pasa veže v glavni dimnik? Kotel nikoli ne bo deloval samostojno in glede na izkušnje, ki jih premoremo ni potrebe za posebno vgradnjo pomožnega dimnika.

Odgovor:

Predlagana rešitev z vezavo pomožnega dimnika v glavni dimnik predstavlja spremembo koncepta postrojenja SPTE TOŠ in za naročnika ni sprejemljiva.

**Datum prejema: 5. 10. 2020, 19.48**

Spoštovani!  
Pod 2 točko Tehnična izhodišča nove naprave v dokumentu 761-20-DZR-ENL-SPTE, navajate, da mora naprava izpolnjevati sledeče glavne zahteve:  
- Nazivna električna moč min 7,560 MW neto( na lokaciji pri 15 C, celoten sistem),  
- Izkoristek proizvodnje električne energije min 32,4 % neto (celoten sistem)  
- Letna proizvodnja električne energije 61.902 MWh (8188 ur letno na polni moči) 93,47%  
  
Pod točko 1. V dokumentu 20191010\_odlocba\_o\_podpori\_obnova\_spte\_v\_tos je Agencija za energijo JAVNEMU PODJETJEU ENERGETIKA LJUBLJANA d.o.o. za proizvodnjo napravo SPTE TOŠ, NAZIVNE ELEKTRIČNE MOČI 7,560 MW in z letno proizvodnjo elektrike 61.901,28 MWh, ki se uvršča med proizvodnje naprave SPTE izdala sklep o potrditvi za vstop v podporno shemo.   
Pod 8,9 in 10 alinejo 2. člena (pomen izrazov), U R E D B E o podporah električni energiji, proizvedeni v soproizvodnji toplote in električne energije z visokim izkoristkom se navaja sledeče:  
nazivna električna moč naprave s soproizvodnjo električne energije in koristne toplote je najvišja trajna neto električna moč naprave v proizvodnji, ko proizvodna naprava ne izpušča v okolje neizrabljene odpadne toplote (toplota dimnih plinov, sevalne izgube in druge toplotne izgube, povezane z normalnim delovanjem proizvodne naprave, se ne štejejo kot neizrabljena odpadna toplota);  
nazivna moč proizvodne naprave je najvišja trajna neto električna, mehanska oziroma toplotna moč, s katero lahko naprava brez časovnih omejitev normalno obratuje. Nazivno moč določa proizvajalec naprave ali je določena s prevzemnimi meritvami naprave po dokončani gradnji. Pri nazivni električni moči proizvodne naprave se upošteva neto električna moč;  
neto proizvedena električna energija je proizvodnja električne energije v obdobju poročanja, merjena na izstopu iz proizvodne naprave, ne glede na to, ali gre za lastni odjem ali za električno energijo, oddano v javno omrežje. Pri neto proizvedeni električni energiji se lastna raba proizvodne naprave odšteje od proizvedene električne energije na sponkah generatorjev ali sponkah drugih sklopov za pretvarjanje drugih vrst energije v električno energijo  
Iz našega razumevanja teh dokumentov lahko sklepamo, da je prišlo do pomote pri glavnih zahtevah glede Nazivna električna moč min 7,560 MW neto, ker je Agencija za energijo izdala sklep za nazivno električno moč 7,56 MW. Nazivna električna moč pa je po navedeni uredbi, ki je podlaga za izdajo sklepa, najvišja trajna neto električna moč naprave v proizvodnji in ne najnižja, kot jo v navajate. V kolikor se vgradi naprava, ki bo višje nazivne električne moči, kot je potrjeno s strani Agencije za energijo s sklepom se spremeni nespremenljivi in spremenljivi del cene električne energije, saj se krši potrjen sklep in ga bo Agencija za energijo morala na novo preračunati.   
Zato predlagamo, da Nazivna električna moč min 7,560 MW neto spremeni v Nazivna električna moč maksimalna 7,560 MW neto.  
Kot tudi zgoraj omenjena 10 alineja iz navedene Uredbe, neto proizvedena električna energija in prejetega sklepa ne omejuje z natančnim številom obratovalnih ur delovanja SPTE naprave na letnem nivoju. Kot tudi dokument V dokumentu 20191010\_odlocba\_o\_podpori\_obnova\_spte\_v\_tos ne omenja natančne opredelitve obratovalnih ur delovanja SPTE naprave ampak jo omejuje z proizvedeno neto električno energijo.   
Verjamemo, da je za naročnika najpomembneje razpoložljivost naprave, ki pa je lahko višja od 93,47% in razpoložljivost naprave, ki jo garantira dobavitelj, bi morala za naročnika biti bolj pomembna, kot omejitev števila obratovalnih ur.  
Zato predlagamo, da dobavitelj sam določi in garantira število ur obratovanja SPTE naprave na letnem nivoju na trajno neto električni moči naprave, ki ne sme presegati 7,56 MW s katerimi bo dosegel 61.901,28 MWh.  
Hvala in Lep pozdrav.

Odgovor:

Po sklepu Agencije za energijo RS je nazivna električna moč (moč na sponkah turbine minus lastna raba) omejena na 7,560 MW. Ponudnik mora zagotoviti izpolnjevanje pogoja iz sklepa Agencije za energija RS. V primeru minimalnih odstopanj moči bo Energetika Ljubljana na Agenciji za energijo RS preverila sprejemljivost odstopanja in glede na odgovor Agencije za energijo RS o dopustnosti odstopanju sprejela ali zavrnila predloženo ponudbo.

**SKLOP VPRAŠANJ, Datum prejema: 5. 10. 2020, 16.48**

1. V prvem odstavku 22. člena vzorca pogodbe predlagamo, da se določi znesek pogodbene kazni za zamudo na največ 10% pogodbene vrednosti, kar je običajna maksimalna vrednost pri tovrstnih pogodbah. Predlagamo tudi, da se določi zgornji limit pri pogodbeni kazni za zamude pri predložitvi PZI (drugi odstavek 22. člena), saj ima nedefiniranje teh maksimalnih vrednosti negativen vpliv na ceno, kar pomeni višjo ceno za naročnika.

Odgovor:

Naročnik ne predvideva, da ponudnik ne bo spoštoval pogodbenega roka, zato ne bo spreminjal pogodbe.  
  
2. Ali lahko izpolnjujemo pogoj, da mora imeti gospodarski subjekt Certifikat o usposobljenosti za vgraditev Ex opreme skladno s SIST EN 1127-1:2011 in SIST EN 60079-14:2014 in Certifikat o usposobljenosti za vzdrževanje Ex opreme skladno s SIST EN 1127-1:2011 in SIST EN 60079-17:2014, s podizvajalcem?

Odgovor:

Lahko.   
  
3. Glede na odgovor naročnika na vprašanje z dne 23.9.2020 ob 10:36 glede tehničnih karakteristik postrojenja, naročnika prosimo naj potrdi, da so lokalni pogoji (site conditions), ki jih je potrebno upoštevati pri izračunu tehničnih parametrov postrojenja naslednji:   
  
- Nadmorska višina lokacije: +304 m  
- Povprečna srednja letna temperatura zraka: 11°C  
- Relativna vlažnost zraka: 60%  
- Standardni zračni tlak: 1.013,25 mbar

Odgovor:

Postrojenje SPTE TOŠ mora dosegati tehnične karakteristike pri pogojih:

- Nadmorska višina lokacije: +304 m  
**- Povprečna srednja letna temperatura zraka: 15 °C**  
- Relativna vlažnost zraka: 60%

Naročnik podaljšuje rok za oddajo prijav do **četrtka, dne 22. 10. 2020 do 12. ure** in rok za postavitev vprašanj do **srede, dne 14. 10. 2020 do 12. ure**. Zaradi časa, ki je potreben za objavo na Portalu EU, lahko vprašanja zastavite tudi po elektronski pošti: [srecko.trunkelj@energetika-lj.si](mailto:srecko.trunkelj@energetika-lj.si) in [nives.nardin@energetika-lj.si](mailto:nives.nardin@energetika-lj.si) .

Naročnik objavlja novo povezavo za oddajo ponudb preko e-jn, ki je naslednja: https://ejn.gov.si/ponudba/pages/aktualno/aktualno\_javno\_narocilo\_podrobno.xhtml?zadevaId=21481